08/10/2018 | Administración LocalMunicipal
Muros
Resolución da Alcaldía n.º 614

ANUNCIO RESOLUCIÓN DA ALCALDIA N.º 614 Con data 6 de xullo de 2015 ditouse Resolución da Alcaldía núm.471, cuxo punto terceiro.4) da parte dispositiva, estableceu a seguinte réxime de delegación de competencias propias na Xunta de Goberno Local. “4) O desenvolvemento da xestión económica, de conformidade cos orzamentos aprobados e a autorización, disposición e recoñecemento de obrigas de importe superior a 4.000,00 €.” Na mesma Resolución no punto cuarto da referida parte dispositiva, aprobouse a delegación nos tenentes de alcaldía, nos seguintes termos literais: “Cuarto. –Efectuar as seguintes delegacións xenéricas, respecto das áreas ou materias que se indican, nos concelleiros que se nomean a continuación: – Obras e Medio Ambiente: D. Victor Javier Ivan Agustin Camarelles Ribon. – Facenda, Promoción Económica e Deportes: D. José Antonio Uhía Martínez. As delegacións efectuadas comprenderán as facultades de dirección, organización interna, xestión dos correspondentes servizos e ditar actos administrativos e asinalos.” Visto o informe da Intervención Municipal núm.70/2018, do 6 de xuño, no que se recomenda “[.] que, dentro dos límites contemplados na lexislación básica en materia de facendase réxime local, se reformule o réxime de delegacións da Alcaldía previstas na Resolución núm.471/2015, recollendo de xeito extenso, concreto e detallado os actos que en materia de xestión económico -financeira son obxecto de delegación noutros órganos unipersoais e colexiados. [.] “ Considerando o establecido nas Bases de Execución do Orzamento do 2015 -prorrogadas no exercicio 2018, así como o réxime de delegación de competencias que se veu afectado pola citada Resolución 471/2015. Atendendo a recomendación anterior, de conformidade co establecido nos artigos 21.2. e 3 e 23.1. e 4 da Lei 7/1985, do 2 de abril, reguladora das Bases de Réxime Local, nos artigos 61.2, 62 e 65 da Lei 5/1997, do 22 de xullo, de Administración Local de Galicia, e nos artigos 43, 44 e 45 do RD 2568/1986, do 28 de novembro polo que se aproba o regulamento de organización, funcionamento e réxime xurídico das entidades locais, esta Alcaldía -Presidencia RESOLVE: PRIMEIRO.–Dar nova redacción ao apartado 4) do punto terceiro da parte dispositiva da Resolución nún.471/2015 do 6 de xullo, e por conseguinte modificar o réxime de delegación de competencia na Xunta de Goberno Local, quedando a delegación conferida nos seguintes termos: “4) Os actos de autorización, disposición e recoñecemento de obrigas de importe superior a 4.000,00 euros dos capítulo 2, 4, 6 e 7 do Orzamento de gastos, así como os acordos de devolución de ingresos que excedan desa cuantía.”. SEGUNDO.–Dar nova redacción ao punto cuarto da parte dispositiva da Resolución núm.471/2015 do 6 de xullo, e por conseguinte modificar o réxime de delegación xenérica de competencias nos tenente de alcaldía, quedando a delegación conferida nos seguintes termos: “Cuarto. –Efectuar as seguintes delegacións xenéricas, respecto das áreas ou materias que se indican, nos concelleiros que se nomean a continuación: – Obras e Medio Ambiente: D. Victor Javier Ivan Agustin Camarelles Ribon. – Facenda, Promoción Económica e Deportes: D. José Antonio Uhía Martínez. As delegacións efectuadas comprenderán as facultades de dirección, organización interna, xestión dos correspondentes servizos e ditar actos administrativos e asinalos.” Adicionalmente, delégase e D. Ovidi Nicholas Anthony Kallio Reich as seguintes competencias en materia de xestión económica e orzamentaria: a) A autorización, disposición, recoñecemento de obrigas e ordenación do pago cuxo importe non exceda de 4.000,00 euros dos capítulos 2, 3, 4 e 6, así como o recoñecemento de obrigas do capítulo 7 que non excedan de dita contía. b) A aprobación da nómina de cargos electos, funcionarios e persoal laboral, así como a autorización, disposición, recoñecemento da obriga e ordenación do pago correspondentes aos gastos do capítulo 1 calquera que sexa a súa contía. c) A aprobación do gasto e a ordenación do pago de natureza extraorzamentaria. d) Os acordos de devolución de ingresos indebidos e a ordenación do pago cuxo importe non exceda de 4.000,00 euros e a ordenación do pago dos que sendo aprobados pola Xunta de Goberno Local, excedan desa contía. e) Os expedientes de modificación de crédito, cuxa competencia estea atribuída a Alcaldía polo Real decreto lexislativo 2/2004, do 5 de marzo polo que se aproba o texto refundido da Lei Reguladora das Facendas Locais.” A ordenación do pago non implicará, en ningún caso, a delegación da fase de pago material, que seguirá sendo competencia da Alcaldía-Presidencia mediante a sinatura das ordes de transferencias, cheques e demais instrumentos de pago admitidos no tráfico mercantil e nas normas orzamentarias das Administracións públicas. TERCEIRO.–A presente delegación surtirá efecto desde o día seguinte da súa data, sen prexuízo da súa preceptiva publicación no BOP. CUARTO.–Dar traslado aos tenentes de alcaldía, a Intervención e Tesourería Municipal e ao Pleno da Corporación. Muros, 3 de outubro de 2018. A alcaldesa, María Xosé Alfonso Torres